কিউরেটর পুলিশের লোক নন, ভাগ্যিস। তিনি ইতিহাসবিদ, কানাই তাকে মিউজিয়াম উদ্বোধনের দিন দেখেছিলেন কমিশনারের পাশে। মধ্যবয়স্ক ভদ্রলোক, লালবাজারে মিউজিয়াম সামলাতে না এসে বোধহয় কলেজে পড়ালেই ভালো করতেন। কিউরেটর নিঃস্পৃহ গলায় বললেন – অবশ্যই, গডফ্রে দিনহ্যামকে ইতিহাস চেনে একজন অত্যাচারী পুলিশ অফিসার হিসেবে। অনুশীলন সমিতিকে প্রায় একার হাতে শেষ করেছে। যদিও পুরোটা পারেননি। ঢাকার অনুশীলন সমিতি বেঁচে গিয়েছিল। আর মানিকতলার সমিতি ছেড়েও অনেকে বাঘা যতীনদের যুগান্তর সমিতিতে চলে যায়; কিন্তু দিনহ্যাম সম্পর্কে যেটা বলার তা হলো – দিনহ্যামকে মারার প্রচেষ্টা করেছিল ঢাকা অনুশীলন সমিতির কিছু সদস্য। যদিও, আনফরচুনেটলি, দিনহ্যাম বেঁচে যান। বিপস্নবীরা ভুল লোককে মেরেছিল, যেমনটা সে-সময় অনেকবার হয়েছে।